'Monster' swaar gestraf vir verkragtings | Maroela Media
Sikhangele Mki. Foto: ANA
'n Reeksverkragter is Donderdag swaar gestraf in die Wes-Kaapse hooggeregshof.
Sikhangele Mki (34) is tot 15 keer lewenslange sowel as 'n bykomende 120 jaar tronkstraf gevonnis. "'n Monster wat in die skaduwees rondsluip en meisies aanval, beroof en verkrag." Só het adjunk-regter-president Patricia Goliath die verkragter se modus operandi beskryf.
Mki het vroeër die maand skuldig gepleit op 84 aanklagte, waaronder 30 aanklagte van verkragting, 27 van ontvoering en 12 van roof met verswarende omstandighede. Mki het in sy pleitverduideliking erken dat hy van sy slagoffers meer as een keer verkrag het. Nege van sy slagoffers was jonger as 16 terwyl die jongste net 11 jaar oud was.
Goliath het Mki beskryf as iemand wat "wreed en boos is" en 'n gebrek aan empatie het. "Hy het vir vier jaar 'n skrikbewind gevoer en die kwesbaarheid van sy niksvermoedende slagoffers uitgebuit en plesier gekry deur hulle af te takel."
Mki het die misdade tussen 2011 en 2015 gepleeg en sy slagoffers is in gebiede tussen Khayelitsha en Delft aangeval.
Mki het in sy pleitverduideliking gesê hy het sy slagoffers in die aand of vroeë oggendure agtervolg voor hy hulle gegryp, met 'n mes gedreig en selfone en geld by hulle geëis het. Hy het hulle dan na 'n afgeleë plek geneem waar hy hulle verkrag het. In sommige gevalle het hy sy slagoffers aangerand as hulle om hulp geskree het of hulle met 'n mes in die arm of been gesteek.
Mense buite die hof. Foto: ANA
Mki het in die hof vlugtig om verskoning aan sy slagoffers gevra. Goliath het egter gesê daar was geen rede om van die voorgeskrewe minimum vonnis af te wyk nie. Van sy slagoffers het onder meer gesê hul lewe het van geluk na bitterheid verander en dat die pyn nooit sal weggaan nie.
Mki is vasgetrek terwyl hy 11 maande tronkstraf uitgedien het vir aanranding met die doel om ernstig te beseer in 2014. Die polisie het DNS van veroordeelde gevangenes bymekaargemaak en dit getoets waarna Mki aan die verkragtings verbind is.
Goliath het gesê die vonnis moet 'n boodskap oordra aan potensiële verkragters. Mki se naam sal op die lys van seksuele oortreders gevoeg word. Familielede van die slagoffers was verheug buite die hof.
Eric Ntabazalila, woordvoerder van die Nasionale Vervolgingsgesag (NVG), het die vonnis verwelkom. "Die beskuldigde het selfs een van sy slagoffers agter 'n polisiestasie ingesleep."
Hulle worry nie sal dit net weer doen.welcome to new south africa
Waar is die ANC Vroue-liga nou ?? OOO, ek het vergeet, hulle is nog by die KFC-saak….
Waar is die ANC Vroue-liga nou ?? OOO, ek het vergeet, hulle is nog by die KFC-saak….seker gehoop op n "free lunch"….
Is dit net ek wat voel dat dit so half nie genoeg is nie? Ja hy gaan dalk die res van sy lewe in die tronk wees maar wat daarvan… Hoekom doen hierdie mense nie dalk harde fisiese werk in die tronk nie? Nee hulle lê eerder heel dag rond, kry kos, oefening en kan nou sommer studeer as hy sou wou. Die tronk is eintlik aanloklik vir sekere mense op straat wat niks het nie, daar moet mos iets wees wat mense bang maak om tronk toe te gaan. Nou is dit so amper asof hulle nie omgee om… Lees meer »
Ek dink aan die beste Afrikaanse woord om Adjunk-Regter-President Goliath te beskryf, jy is 'n vrou van karakter, jy doen jou werk, jy kyk na al die dade en skade van die misdadiger, jy neem die regte wetlike besluit teenoor die misdadiger wat ook vir dogters en vroue hoop gee. Dit is nie regverdig dat hul verkrag en beroof word, dit neem ook nie die hartseer, vrees en leiding weg nie, maar dit bring beslis rustigheid dat hy dit nooit weer aan enige van hul of ander kan doen nie, dit gee ook hoop vir vroue teenoor ander verkragters. Dit… Lees meer »